stanford-oval/wikipedia huggingface dataset:
קייט גרנוויל

| --- | --- |

 לידה:  14 באוקטובר 1950 (בת 73) סידני, אוסטרליה 
 שם לידה:  Catherine Elizabeth Gee 
 מדינה:  אוסטרליה 
 מקום לימודים:  אוניברסיטת סידני, אוניברסיטת קולורדו בולדר, האוניברסיטה לטכנולוגיה של סידני, Cremorne Girls High School 
 שפות היצירה:  אנגלית 
 סוגה:  רומן היסטורי, מסה 
 פרסים והוקרה:  קצינה במסדר של אוסטרליה (11 ביוני 2018)  פרס לסיפורת מאת נשים (2001)  פרס אוסטרליה/פוגל לספרות (1984)  דוקטור לשם כבוד מאוניברסיטת סידני  פרס הכותבים של חבר העמים הבריטי 
 kategrenville.com.au
 
קייט גרנוויל (באנגלית: Kate Grenville;‏ נולדה ב-14 באוקטובר 1950) היא סופרת אוסטרלית ומורה לכתיבה יצירתית. היא בעלת תארים מאוניברסיטת סידני, אוניברסיטת קולורדו והאוניברסיטה לטכנולוגיה בסידני.
ביוגרפיה

גרנוויל הייתה אחת משלושת ילדיהם של קנת גרנוויל ג'י, עורך דין ובהמשך שופט, ואיזובל ראסל, רוקחת. אחרי שהשלימה את לימודי התואר הראשון באוניברסיטת סידני, עבדה בתעשיית הקולנוע, בעיקר בעריכת סרטים דוקומנטריים. בשנת 1976 נסעה לאנגליה בחופשה ללא תשלום למשך שישה חודשים, ונשארה שם למשך שבע שנים. היא חיה בלונדון ובפריז ועסקה בכתיבת סיפורת. לפרנסתה עבדה בעריכת סרטים, כתיבה ומזכירות. ב-1980 נסעה לארצות הברית ונרשמה לאוניברסיטת קולורדו בבולדר ללימודי תואר שני בכתיבה יצירתית. גרנוויל חזרה לאוסטרליה בשנת 1983 והייתה לעורכת משנה בטלוויזיית SBS, במחלקת כתוביות. בשנת 1986 זכתה במענק ספרותי ופרשה מרשת הטלוויזיה כדי להתמסר לכתיבה. במשך שנים רבות הקצתה אוניברסיטת סידני חדר לכתיבה לגרנוויל ומאז ראשית שנות ה-90' של המאה ה-20, היא עמיתה של כבוד
 של האוניברסיטה.
בשנת 2006 קיבלה תואר דוקטור באמנויות יצירתיות מן האוניברסיטה לטכנולוגיה בסידני. ספריה, "הנהר הסודי" ו"החיפוש אחר הנהר הסודי" היוו חלק משמעותי בדוקטורט.
קייט גרנוויל חיה בסידני עם בעלה, ברוס פטי, בנה ובתה.
קייט גרנוויל לומדת נגינה בצ'לו ומנגנת בתזמורת חובבים.
ביוגרפיה > קריירה

קייט גרנוויל התפרסמה כמחברת סיפורים קצרים עם יציאתו ב-1984 של קובץ סיפוריה, "גברות מזוקנות". הרומן שלה, "ג'ואן עושה היסטוריה" יצא במימון הרשות לביוכימיה.
גרנוויל קיבלה מענקי תמיכה מן האגודה הבינלאומית של נשים אקדמאיות ומחבר המנהלים לאמנויות הספרות של המועצה האוסטרלית.
שניים מספריה עובדו לסרטי קולנוע: "בית חלומות", שיצא בסרט בשם "מלכודות" (1994) ו"סיפורה של ליליאן" (1995) בכיכובן של טוני קולט כליליאן הצעירה ורות קראקנל כליליאן המבוגרת.
כל ספריה של קייט גרנוויל יצאו לאור, נוסף לאוסטרליה, גם באנגליה ובארצות הברית. ספרה "הנהר הסודי" יצא לאור בתרגום לעברית. (מחברות לספרות 2009, תרגום עדה פלדור). הוא עובד למחזה על ידי אנדרו בובל.
סגנון ונושאי כתיבה

סגנון כתיבתה כולל מחקר מפורט במשך למעלה משנה, המסתמך על קריאה בנושא והתנסות אישית במקום ההתרחשות. לאחר התחקיר, היא משתדלת לכתוב בשפת התקופה שבה מתרחשת עלילת הספר. שפה זו עשויה להיות פיוטית. כאשר נשאלה על כך, השיבה: "לעולם לא אכתוב משפט שאין בו מקצב נאה, או לפחות לא אניח למשפט כזה להתפרסם." היא משתמשת בכתב נטוי לדיבור ישיר, הואיל והיא משתדלת להעביר את רעיון הרצף במהלך דיאלוג. את הרעיונות לנושאי כתיבתה היא שואבת מהתנסויות חיים. ספריה מבוססים על חוויות, שהיא תוהה על פשרן. היא אומרת על ספריה, שהם "מושפעים לעיתים מאירועים היסטוריים, אבל הם מבנים בדיוניים, לא ניסיון לכתוב היסטוריה."
פרסים ומועמדויות לפרסים > פרסים

1984 - פרס פוגל לספרות, אוסטרליה, על "סיפורה של ליליאן"
2001 - פרס אורנג' לסיפורת על "מושג השלמות"
2006 - פרס סופרי חבר העמים הבריטי על הרומן "הנהר הסודי"
2006 - פרסי הספרות של ראש ממשלת ניו סאות' ויילס, פרס כריסטינה סטד לסיפורת על "הנהר הסודי"
2006 - פרסי הספרות של ראש ממשלת ניו סאות' ויילס, פרס הוועדה לקשרי קהילה על "הנהר הסודי"
2006 - "הנהר הסודי" - היה מועמד לפרס מיילס פרנקלין ולפרס מאן בוקר.
ביבליוגרפיה > סיפורים קצרים

Bearded Ladies:Stories (1984) ISBN 0-7022-1716-6
"גברות מזוקנות": סיפורים (1984)
ביבליוגרפיה > רומנים

Lilian's Story (1985) ISBN 1-86448-284-2
Dreamhouse (1986) ISBN 0-7022-1959-2
Joan Makes History: A Novel (1988) ISBN 0-7022-2174-0
Dark Places (1994) ISBN 0-330-33549-9 (alternative title: Albion's Story)
The Idea of Perfection (1999)
The Secret River (2005)
The Lieutenant (novel)|The Lieutenant (2008)
"סיפורה של ליליאן" (1985)
"בית חלומות" (1986)
"ג'ואן עושה היסטוריה: רומן" (1988)
"מקומות אפלים" (1994) (כותרת חלופית: "סיפור אלביון")
"מושג השלמות" (1999)
"הנהר הסודי" (2006)
"הסגן" (2008)
ביבליוגרפיה > ספרי עיון

The Writing Book: A Manual for Fiction Writers (1990) ISBN 0-04442124-9
Making Stories: How Ten Australian Novels Were Written (1993), with Woolfe, Sue ISBN 1-86373316-7
Writing from Start to Finish: a Six-Step Guide (2001)
Searching for the Secret River (2006) ISBN 1-921145-39-0
"ספר הכתיבה: מדריך לכותבי סיפורת" (1990)
"יצירת סיפורים: איך נכתבו עשרה רומנים אוסטרליים" (1993), עם סו וולף
"כתיבה מראשית עד אחרית: מדריך בשישה שלבים" (2001)
"חיפוש הנהר הסודי" (2006)
ביבליוגרפיה > תרגומים

ספריה של גרנוויל הופיעו בשפות רבות, ביניהן מנדרינית.
לקריאה נוספת

Henderson, Gerard (2008) "A career upon life's pendulum: Ken Gee, 1915-2008" (Obituary) in The Sydney Morning Herald, 2008-03-19, p. 22
Whitlock, Gillian (ed) (1989) Eight Voices of the Eighties: Stories, Journalism and Criticism by Australian Women Writers, St Lucia, University of Queensland Press
הערות שוליים

↑  Henderson (2008)
↑  Kate Grenville My Life A Biographical Note
↑
Waldren, M (2001) Kismet Kate: An Interview with the Winner of the Orange Prize for Fiction 2001 Accessed 19 May 2007
↑  And now the Booker: Grenville's accolades keep coming, University of Sydney, 2006-09-26, accessed 2009-08-02
1 2 3  Interview with Kate Grenville, User:Peter_Ellis, 2009-08-01
↑  Searching for the secret river, 2006-12-06, accessed 2009-08-02
1 2  Whitlock (1989) p.2
↑  Kate Grenville talks to Radio National
| --- | --- |
בקרת זהויות :  NLI: 987007305053305171  PLWABN: 9810687997605606  BIBSYS: 90399950  BNE: XX4772695  BnF: cb140609771 (data)  CANTIC: a10957789  CiNii: DA15337879  GND: 141929162  ISNI: 0000 0001 2096 012X  LCCN: n83121946  LNB: 000153619  NDL: 001223783  NKC: xx0005689  NLA: 35070087  NTA: 072835826  SELIBR: 330050  SNAC: w65f68vn  SUDOC: 058928464  Trove: 465692  VIAF: 42044546   WorldCat (עם VIAF): 42044546
קצין איסוף (קצ"א)

| --- | --- |

 דרכי מינוי:  קורס הקצ"אים
 כפוף:  אגף צומת
 מושב המשרה:  חו"ל
 
קצין איסוף (בראשי תיבות: קצ"א), הוא תפקיד מבצעי באגף "צומת" – האגף לגיוס סוכנים – במוסד למודיעין ולתפקידים מיוחדים.
קציני האיסוף פועלים בעיקר להשגת מודיעין ממקורות אנושיים (יומינט) באמצעות איתור, גיוס והפעלת מקורות של היריב (מרגלים). המידע שמביא קצין האיסוף הוא אסטרטגי לביטחון מדינת ישראל ומאפשר יכולת השפעה מכרעת בליבת העשייה של פעילות המוסד בחו"ל.
לקציני האיסוף אורח חיים דינאמי ולא שגרתי, המתבסס על פעילות מבצעית שוטפת בחו"ל.
בתפקיד זה משרתים נשים וגברים, המתאפיינים בתכונות אישיות ייחודיות: עוצמה אישיותית, יכולת להניע ולהוביל אנשים, אלתור ותחכום, כישורים בין-אישיים, אומץ, קור-רוח ויכולת תפקוד גבוהה בריבוי משימות ולחצים.
גיוס והפעלת מקורות הוא מלאכה מורכבת וקשה. לא בכדי נחשב קורס הקצ"אים במוסד לאחד משלושת הקורסים החשובים של הארגון.
גם ראש המוסד דוד ברנע וראש המוסד לשעבר יוסי כהן התחילו את שירותם באגף "צומת" כקציני איסוף, ביצעו שורה של תפקידי פיקוד, ואף עמדו בראשו.
לקריאה נוספת

דנה ויס, ‏"עולה על כל דמיון": סוכנת מוסד חושפת לראשונה איך מגייסים סוכנים לפעולות למען ישראל, באתר ‏מאקו‏, 19 במאי 2024
אתי אברמוב, "האם יש סיכוי שישראל תופתע ותקום בבוקר כשלאיראן יש פצצה גרעינית? אני רוצה להאמין שלא", באתר ynet, 17 במאי 2024
רונן ברגמן, משחקי הכס, ידיעות אחרונות, 23 בינואר 2015
יוסי מלמן, יוסי כהן, סגן ראש המוסד, צפוי להתמנות ליועץ לביטחון לאומי (אורכב 01.07.2020 בארכיון Wayback Machine), מעריב, 21 באוגוסט 2013
יוסי מלמן, יוסי מלמן | אמן האלתור החשאי, באתר הארץ, 7 באפריל 2011
פליקס פריש, המוסד: דרושים קציני איסוף, באתר ynet, 22 ביוני 2001
קרייטונזאורוס

| קרייטונזאורוס |
| --- | --- |

תקופה
קרטיקון עליון 100.5–89.7 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: אנקילוזאוריים
סוג:: קרייטונזאורוס
מין:: Crichtonsaurus bohlini
שם מדעי
 Crichtonsaurus

קרייטונזאורוס (שם מדעי: Crichtonsaurus) הוא סוג של דינוזאור משוריין ממשפחת האנקילוזאוריים. דינוזאור זה קיבל את שמו על שם הסופר והתסריטאי מייקל קרייטון שהגה את הספר פארק היורה, עליו התבסס הסרט המצליח בעל אותו שם.
מאפיינים

מאובני הדינוזאור התגלו במחוז ליאונינג שבסין ב-2002 ובו תואר מין אחד - Crichtonsaurus bohlini, מין שנקרא על שם החוקר (Birger Bohlin), שחקר מינים פרהיסטוריים שונים בסין לרבות אנקילוזאורים שונים ועצמות של אדם פקין (Homo erectus pekinensis), תת-מין סיני של הומו ארקטוס. מין נוסף שהתגלה באזור בשם C. benxiensis עבר לסוג אחר - קרייטונפלטה (Crichtonpelta).
המאובנים שנמצאו היוו שלד חלקי שכלל עצמות חוליות, עצמות רגליים, כתפיים, ירך, גולגולת ושלוש שיניים. הדינוזאור שהתגלה היה קטן יחסית לבני משפחתו - אורכו הוערך ב-3.5 מטר ומשקלו רק חצי טון. הוא היה קרוב משפחה של דינוזאורים כבדים ומשוריינים כמו האנקילוזאורוס והאאופלוצפלוס. המאובנים תוארכו לתור הקרטיקון בדומה לרוב האנקילוזאורים, לפני 89.7–100 מיליון שנה.
בתרבות

דינוזאור זה הופיע במשחק המחשב Jurassic World Evolution.
ריצ'רד סטנגל

| --- | --- |

ריצ'רד סטנגל, 2010
 לידה:  1955 (בן 69 בערך) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת פרינסטון, כרייסט צ'רץ', תיכון סקרסדייל 
 שפות היצירה:  אנגלית 
 פרסים והוקרה:  מלגת רודס (1977) 
 richardstengel.com
 
ריצ'רד סטנגל
ריצ'רד אלן "ריק" סטנגל (באנגלית: Richard Allan "Rick" Stengel; נולד ב-1955, בניו יורק) הוא סופר, עיתונאי ועורך עיתונות אמריקאי, המכהן החל מ-11 בפברואר 2014 כסגן שר החוץ של ארצות הברית. קודם לכן כיהן כעורך הראשי השישה עשר של טיים מגזין. ב-2010 הציב אותו השבועון המתחרה "ניוזוויק" במקום ה-41 ברשימת 50 האנשים המשפיעים ביותר בעולם.
קורות חיים

נולד בניו יורק, ב-1955. למד באוניברסיטת פרינסטון, שבניו ג'רזי וסיים תואר ראשון בהצטיינות, ב-1977. קיבל את מלגת רודז ובעזרתה למד באוניברסיטת אוקספורד, אנגליה, ספרות והיסטוריה. שימש תקופה מסוימת, בנוסף לעבודתו העיתונאית גם כמרצה באוניברסיטת פרינסטון.
נשוי למרי (לבית פפאף), ילידת דרום אפריקה ואב לשני בנים. נלסון מנדלה הוא הסנדק של הבן הבכור.
עיתונאי

סטנגל הצטרף למגזין החדשות טיים, כעיתונאי, ב-1981 והתקדם בהדרגה עם השנים. עם זאת, הוא הירבה לכתוב כתבות ומאמרים גם לעיתונים אחרים ובהם הניו יורק טיימס, רולינג סטון, הניו יורקר, הניו ריפבליק, ואחרים, והופיע בטלוויזיה כפרשן, ב-MSNBC ועוד. ב-1999 עשה הפסקה קצרה מעיסוקיו העיתונאיים, כשהצטרף למרוץ הכושל של ביל בראדלי למועמדות המפלגה הדמוקרטית לנשיאות ארצות הברית. משנכשל בראדלי במירוץ, חזר סטנגל ב-2000, לטיים, הפעם כבר כעורך בכיר. הוא עשה הפסקה קצרה נוספת בקריירה שלו בטיים, כשמונה במרץ 2004 למנכ"ל ארגון "מרכז החוקה הלאומי", המפעיל מוזיאון בשם זה ומטרתו לקדם את המודעות לחוקה האמריקאית, אך חזר כעבור כשנתיים, ביוני 2006, לטיים, הפעם בתור העורך הראשי השישה עשר של המגזין, תפקיד בו כיהן עד פברואר 2014.
סופר ומפיק

סטנגל היה סופר הצללים שכתב יחד עם נלסון מנדלה את האוטוביוגרפיה של האחרון, שיצאה לאור ב-1993 בהוצאת ליטל, בראון - Long Walk to Freedom. הספר יצא לאור גם בישראל, בתרגום לעברית בהוצאת כתר, ב-1994. כשנתיים מאוחר יותר, ב-1996 היה סטנגל מפיק שותף של הסרט הדוקומנטרי מנדלה, שהיה מועמד לפרס אוסקר.
בנוסף, סטנגל כתב גם שלושה ספרים, שלא כסופר צללים אלא תחת שמו -
January Sun: One Day, Three Lives, A South African Town (Touchstone, 1990)
You're too Kind: A Brief History of Flattery (London: Simon & Schuster, 2000)
Mandela's Way: Fifteen Lessons on Life, Love and Courage (New York: Crown Publishers, March 2010)
(עם הקדמה מאת נלסון מנדלה)
בפוליטיקה

ב-1999 עשה סטנגל הפסקה קצרה מעיסוקיו העיתונאיים, כשהצטרף למרוץ הכושל של ביל בראדלי למועמדות המפלגה הדמוקרטית לנשיאות ארצות הברית, בתור יועץ בכיר וכותב הנאומים. העמדה הפוליטית הכללית של בראדלי הייתה שמאלית יותר מזו של אל גור, והאחרון ניצח אותו וזכה במועמדות (גור עצמו הפסיד בסופו של דבר לג'ורג' בוש (הבן) בבחירות הכלליות). משנכשל בראדלי במירוץ, חזר סטנגל ב-2000, לטיים.
במירוץ לנשיאות ארצות הברית ב-2008, בעימות באוניברסיטת קולומביה בין שני המועמדים לנשיאות, ברק אובמה וג'ון מקיין, היה סטנגל אחד משני המנחים.
ב-11 בפברואר 2014 מונה על ידי נשיא ארצות הברית ברק אובמה לתפקיד סגן שר החוץ לדיפלומטיה ועניינים ציבוריים, תחת שר החוץ ג'ון קרי.
ראו גם

כתב עת
הערות שוליים

↑  ביוגרפיה רשמית של ריצ'רד סטנגל, באתר טיים
↑  על מסיבת השקת הספר, באתר The Hill - The Washington Scene
↑  10 בספטמבר 2008 - TVNewser
| --- | --- |
בקרת זהויות :  NLI: 987007450333105171  PLWABN: 9810590447505606  BnF: cb162050623 (data)  CANTIC: a11262242  GND: 123257999  ISNI: 0000 0000 7735 4828  LCCN: n88293686  MusicBrainz: 0d97296f-2597-4a55-b01c-2b9a20d01720  NKC: xx0203728  NLK: KAC200701532  NTA: 081754108  SUDOC: 146458591  VIAF: 67369186   WorldCat (עם VIAF): 67369186
קרחון יוריקה (אנטארקטיקה)

ערך זה עוסק בקרחון בארץ פאלמר שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  אאורקה 
 מיקום:  אזור הברית האנטארקטית 
 קואורדינטות:  69°44′00″S 68°45′00″W﻿ / ﻿69.7333°S 68.75°W﻿ / -69.7333; -68.75
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון יוריקה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון יוריקה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוריקה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוריקה
 
קרחון יוריקה (באנגלית: Eureka Glacier) הוא קרחון רחב הזורם מהצד המערבי של ארץ פאלמר שבאנטארקטיקה.
הקרחון זורם בשיפוע מתון, ונשפך אל תוך מפרצון ג'ורג' השישי.
אורכו של הקרחון 33 קילומטרים; ורוחבו (בשפכו) 31 קילומטרים.
לגדתו הצפונית של הקרחון מצויים הנונאטקים שמדרום להר אדג'ל; לגדתו הדרומית של הקרחון מצויים הרי טראברס, ונונאטאק טרמינוס.
בסמוך לראשו של קרחון יוריקה מצוי קרחון פרוספקט, המאפשר מעבר למדף הקרח וורדי.
היסטוריה > גילוי ומיפוי הקרחון

הקרחון נסקר לראשונה באופן גס בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.
הקרחון נסקר מחדש על ידי סקר שטחי חסות איי פוקלנד בשנת 1948.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הוועדה קראה לקרחון בשם זה מהמילה היוונית העתיקה "אאוריקה" (בהגייתה האנגלית: "יוריקה" - שמשמעותה "מצאתי") - וזאת על מנת לסמל את הגילוי של הדרך עבור מזחלות המשלחת הבריטית, שאפשר להם להגיע למפרצון ג'ורג' השישי בשנת 1936.
קרלסבד (קליפורניה)

| --- | --- |
סמל קרלסבדסמל קרלסבד

 מדינה:  ארצות הברית ארצות הברית
 מדינה:  קליפורניה קליפורניה
 ראש העיר:  Matt Hall
 תאריך ייסוד:  1952
 שטח:  101.214 קמ"ר
 גובה:  16 מטרים
 אוכלוסייה:  ‏
  ‑ בעיר:  115,382 (דירוג: 252 בארצות הברית, 2019)
  ‑ צפיפות:  1,179.39 נפש לקמ"ר (2019)
 קואורדינטות:  33°09′30″N 117°21′04″W﻿ / ﻿33.158267°N 117.350996°W﻿ / 33.158267; -117.350996 
 אזור זמן:  UTC-8
 http://www.carlsbadca.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרלסבד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרלסבד(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקרלסבד(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקרלסבד  he tabBackground:;tabBorder:#aaa;defaultTab:0;
 
קרלסבד (באנגלית: Carlsbad) היא עיר במחוז סן דייגו שבקליפורניה אשר בארצות הברית. העיר ממוקמת כ-140 קילומטרים מדרום ללוס אנג'לס וכ-56 קילומטרים מצפון לסן דייגו נכון לשנת 2019, אוכלוסיית העיר משוערת כ-115,000 תושבים. קרלסבד הייתה ביתם של אישים רבים וידועים, ובהם אדם ברודי, ג'ין רודנברי, טוני הוק, ברידג'ט רגן, רוד לייבר ושון וייט.
העיר נקראת על שם העיר קרלובי וארי בצ'כיה. כיום שתי הערים הן ערים תאומות.
מבחינה כלכלית, המעסיקים הבולטים בעיר הם נוברטיס, UnitedHealth Group, קוסטקו וחברת הרכב טויוטה. קרלסבד היא העיר החמישית בעושרה בקליפורניה. בקרלסבד גם פועל מתקן ההתפלה הגדול בארצות הברית אשר נחנך בדצמבר 2015.
מבחינה פוליטית, העיר מנוהלת על ידי מועצה בת חמישה חברים ומיוצגת בבית הנבחרים של ארצות הברית על ידי מייק לוין מן המפלגה הדמוקרטית.
היסטוריה

האירופים הראשונים שעברו באזור קרלסבדהיו משלחת פורטולה בשנת 1769. ההתיישבות עצמה החלה במהלך שנות ה-80 של המאה ה-19. ההתיישבות הוכרזה כעיירה אוטונומית בשנת 1952. שדה התעופה המחוזי הוקם בשנת 1959 וסופח לשטח העיר בשנת 1978. במרץ 1976 הוקם בעיר פארק הסקייטפארק המודרני הראשון.
ערים תאומות

צ'כיה קרלובי וארי, צ'כיה
ראמה יאד

ראמה יאד, 2007
ראמה יאד (Rama Yade; נולדה כמיים רמאטולאיה יאד; ב-13 בדצמבר 1976, דקר, סנגל) היא פוליטיקאית צרפתית, חברת המפלגה הרדיקלית. כיהנה כמזכירת המדינה לענייני חוץ וזכויות אדם בממשלת צרפת בשנים 2007-2009, וכמזכירת המדינה לענייני ספורט עד שנת 2010.
יאד באה ממשפחה מוסלמית בת העם לבו בסנגל. אמה אמינאטא קאנג'י  הייתה פרופסור ואביה ג'יבריל יאד, פרופסור אף הוא, היה מזכירו האישי של נשיא סנגל. בשנת 1987, בהיותה בת 11, היגרו הוריה לצרפת. יאד התחנכה בבתי ספר קתוליים ולאחר מכן במכון למדע המדינה בפריז, שם היא סיימה בשנת 2000.
עם סיום לימודיה החלה יאד לעבוד בעיריית פריז, ולאחר מכן בסנאט הצרפתי. ב-2005 הצטרפה למפלגת השלטון הימנית שמרנית, ה-UMP, והסבירה את החלטתה בכך שהיא מעריצה את הכריזמה של סרקוזי.
יאד נשואה לז'וזף זימט - בנו של זמר היידיש בן זימט, יועץ פוליטי ופעיל סוציאליסט.
קרלס בוסקטס

קרלס בוסקטס אי בארוסו (בקטלאנית: Carles Busquets i Barroso, נולד ב-19 ביולי 1967 בברצלונה שבספרד) הוא כדורגלן עבר ספרדי ששיחק בעמדת השוער, בעיקר במדי ברצלונה. לאחר פרישתו החל בוסקטס לעבוד כמאמן שוערים בברצלונה במשך מספר תקופות.
קריירה

בוסקטס הצטרף בנעוריו למחלקת הנוער של ברצלונה. בעונת 1987/88 קודם בוסקטס לקבוצת המשנה של המועדון, ברצלונה אתלטיק, אך בעונתו הראשונה היה רק שוער שלישי בקבוצה. בעונת 1988/89, בה שיחקה ברצלונה אתלטיק בליגה השנייה, פתח בוסקטס בשער הקבוצה בחמשת המחזורים הראשונים, אך בהמשך הועדפו על פניו חסוס מריאנו אנגוי ופרנסיסקו אביין, והוא השתתף רק במשחק אחד בהמשך. בתום העונה ירדה הקבוצה לליגה השלישית.
בעודו שחקן של קבוצת המשנה, בעונת 1990/91 נקרא בוסקטס לראשונה לשחק במדי הקבוצה הבוגרת. בוסקטס ערך את הופעת הבכורה הרשמית שלו בקבוצה במשחק גמר גביע מחזיקות הגביע מול מנצ'סטר יונייטד, בו הפסידה ברצלונה 2-1. בוסקטס הפך למעשה לשוער השני של הקבוצה, אחרי אנדוני זוביזארטה, ובשל מעמדו הקבוע של זוביזארט, מיעט בוסקטס לשחק בהרכב הקבוצה הראשונה בתקופה זו, במקביל לכך שהיה רשום בסגל קבוצת המשנה. בעונת 1991/92, בה שבה קבוצת המשנה של ברצלונה לליגה השנייה, שיחק בוסקטס ב-7 משחקים, ובתום העונה קודם באופן מלא לקבוצה הראשונה, עדיין כשוער השני.
בוסקטס היה חלק מ"קבוצת החלומות" של ברצלונה שזכתה ב-4 אליפויות הליגה הספרדית ובליגת האלופות ב-1992, תחת אימונו של יוהאן קרויף. ברוב המשחקים היה על ספסל הקבוצה, בעת שזוביזארטה אייש את עמדת השוער. בעונת 1993/94, ב-7 בנובמבר 1993, זכה בוסקטס לפתוח במשחק ליגה לראשונה, במשחק בו ניצחה ברצלונה 2-1 את ראסינג סנטאנדר. בוסקטס שיחק ב-4 משחקי ליגה נוספים וכן בסופר קאפ הספרדי מול ריאל מדריד, בו ברצלונה הפסידה במשחק הראשון 3-1 וסיימה בתיקו 1-1 במשחק השני.
זוביזארטה עזב את הקבוצה בקיץ 1994 ובוסקטס הפך לשוער הראשון של הקבוצה. עונת 1994/95 נפתחה עם הסופר קאפ מול ריאל סרגוסה. בוסקטס פתח במשחק הראשון, בו ניצחה ברצלונה 2-0, ובמשחק הגומלין נכנס כמחליף לאחר שהשוער ז'ולן לופטגי הורחק בכרטיס צהוב שני בדקה האחרונה. ברצלונה הפסידה 5-4 אך זכתה בתואר בשל תוצאה מצטברת של 6-5. בהמשך העונה השתתף ברוב משחקי הקבוצה, הן בליגה והן בליגת האלופות, וברצלונה סיימה את העונה במקום הרביעי בליגה ובהעפלה עד לרבע גמר ליגת האלופות, בו הודחה על ידי פריז סן-ז'רמן.
בעונת 1995/96 המשיך בוסקטס לעמוד בשערה של ברצלונה, והוא השתתף ב-52 משחקים בכל המסגרות. ברצלונה כשלה בזכייתה באליפות פעם נוספת, היא סיימה את הליגה במקום השלישי והודחה על ידי באיירן מינכן בחצי גמר גביע אופ"א. ברצלונה הגיעה לגמר גביע המלך, אך היא הפסידה לאתלטיקו מדריד 1-0 בהארכה. קרויף סיים את תפקידו כמאמן הקבוצה והחליפו בובי רובסון. בוסקטס הפך לשוער השני של הקבוצה, מאחורי ויטור באיה הפורטוגלי. בוסקטס השתתף ב-7 משחקים בלבד בעונת 1996/97, וברצלונה זכתה בשלושה תארים באותה עונה: בסופר קאפ, בגביע המחזיקות ובגביע המלך.
בסוף העונה הוחלף רובסון בלואי ואן חאל, ובעונת 1997/98 המשיך בוסקטס להיות השוער השני, הפעם מאחורי רוד הספ ההולנדי. בוסקטס שיחק באותה עונה פעמיים בלבד, שתיהן כמחליף. ברצלונה אמנם זכתה באליפות ובגביע אך חלקו של בוסקטס, כאמור, היה מזערי. בעונה הבאה בוסקטס לא שותף באף משחק, והוא למעשה הפך לשוער השלישי מאחורי פרנססק ארנאו.
בסוף העונה, בקיץ 1999, עזב בוסקטס את ברצלונה ועבר לליידה מהליגה השנייה. בקבוצה זו היה השוער הראשון, והוא לקח חלק ברוב המוחלט של משחקי הקבוצה באותה עונה בליגה, עת סיימה במקום החמישי. בעונה הבאה המשיך בוסקטס לעמוד בשער הקבוצה, אך הפעם היא סיימה במקום ה-22 והאחרון ולכן ירדה לליגה השלישית. בוסקטס נשאר בקבוצה ושיחק במדיה שתי עונות נוספות, והוא פרש במהלך עונת 2002/03, בגיל 35.
לאחר פרישתו עבד בוסקטס לפרקים כמאמן השוערים בברצלונה, תחילה בקבוצת המשנה ומאוחר יותר בקבוצה הבוגרת.
חיים אישיים

בוסקטס הוא אביו של סרחיו, הקפטן של ברצלונה ונבחרת ספרד, עמה זכה במונדיאל 2010 וביורו 2012.
תארים

גביע אירופה לאלופות: 1991/92
גביע מחזיקות הגביע: 1996/97
הסופר קאפ האירופי (2): 1992, 1997
אליפות ספרד (6): 1990/91, 1991/92, 1992/93, 1993/94, 1997/98, 1998/99
הגביע הספרדי (2): 1996/97, 1997/98
הסופר קאפ הספרדי (4): 1991, 1992, 1994, 1996
קרלס פרס

קרלס פרס סאיול (בספרדית: Carles Pérez Sayol; נולד ב-16 בפברואר 1998) הוא שחקן כדורגל ספרדי המשחק כקיצוני ימני בקבוצת חטאפה בהשאלה מסלטה ויגו.
קריירה

פרס הצטרף לקבוצת הנוער של ברצלונה בשנת 2012, כשעבר מקבוצת הנוער של אספניול.
ב-3 באוקטובר 2015, כאשר היה בן 17, ערך את הופעת הבכורה שלו בקבוצת הבוגרים השנייה של ברצלונה (ברצלונה ב') במשחק בליגה השלישית בספרד נגד לבאנטה ב'.
ביולי 2017 עבר רשמית לקבוצת ברצלונה ב', שכבר התקדמה לליגה השנייה בספרד. הוא ערך את הופעת הבכורה הרשמית שלו ב־19 באוגוסט 2017, כאשר החליף את ויטיניו, בניצחון החוץ 1–2 על ריאל ואיאדוליד.
את שער הבכורה הרשמי שלו במדי ברצלונה ב' הוא הבקיע ב־21 בינואר 2018, בהפסד 1–3 לטנריפה. ב-12 ביוני 2018, הוא האריך את חוזהו בשנתיים נוספות.
את הופעת הבכורה שלו בקבוצה הראשונה של ברצלונה, הוא ערך ב־19 במאי 2019, כאשר החליף את מלקום בתיקו נגד איבר. את השער הראשון שלו בקבוצה הוא הבקיע ב־25 באוגוסט, בניצחון 2–5 על אייבר.
ב-8 באוגוסט 2022 הושאל לסלטה ויגו. ב-30 ביוני 2023 חתם באופן קבוע בסלטה ויגו לארבע שנים.
תארים > קבוצתיים

קונפרנס ליג (1): 2021/22
קרחון כריבדיס (אנטארקטיקה)

ערך זה עוסק בקרחון באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  70°25′00″S 67°30′00″E﻿ / ﻿70.4167°S 67.5°E﻿ / -70.4167; 67.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון כריבדיס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון כריבדיס
 
קרחון כריבדיס (באנגלית: Charybdis Glacier) הוא קרחון גדול בהרי הנסיך צ'ארלס, באדמת מק. רוברטסון שבאנטארקטיקה.
הקרחון זורם לכיוון צפון מזרח, מפריד בין רכס פורתוס לבין רכס אראמיס (ומנקז את רכסים אלה), ונשפך אל צידו המערבי של מדף הקרח אמרי.
היסטוריה > גילוי הקרחון

הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).
היסטוריה > מקור השם

המשלחת קראה לקרחון על שמה של המפלצת האגדית כריבדיס מהמיתולוגיה היוונית, בשל הקושי של משלחת המחקר בנסותה לחצות את הקרחון.
קריטריון קרטן

באלגברה מופשטת, קריטריון קרטן הוא קריטריון להיותה של אלגברת לי פתירה. ממנו נובע תנאי הכרחי ומספיק להיות של אלגברת לי פשוטה למחצה, בעזרת תבנית קילינג.
ניסוח

תהי  L תת-אלגברת לי של אלגברת האנדומורפיזמים  gl(V) של מרחב וקטורי  V מממד סופי, מעל שדה סגור אלגברית ממאפיין אפס. אז  L פתירה אם ורק אם
 \forall x\in L,y\in [L,L]:\operatorname {Tr} (xy)=0.